બીજું, આપણે મોટાભાગે આ મોટા સુખની કામના આપણા મનમાં જ દબાવી રાખતા હોઈએ છીએ. આમ કરવાથી આપણી દાનત ખોટી નથી હોતી પરંતુ એકવાર આપણે પત્નીને કે સંતાનને પૂછવાની કોશિશ કરીએ તો કદાચ આપણને આશ્ચર્ય થાય એવા ઉત્તરો મળી શકે એમ છે. મોટેભાગે આપણા ફેમિલીને આપણી સાથે બે ઘડી વિતાવવામાં વધારે રસ હોય છે. આથી એમના માટે કોઈ એક સાંજ બધા ભેગા મળીને દોઢ-બે કલાક વિતાવી શકે એ વધારે મહત્ત્વનું હોય છે પછી તે મોંઘુ રેસ્ટોરન્ટ હોય કે પછી શહેરની ખાઉગલીની કોઈ રેકડી.